Paset 7: Ti Panagungar ni Jesus Inggana ti Pannakaibalud ni Pablo
Iti maikatlo nga aldaw kalpasan ipapatayna, napagungar ni Jesus ket nagparang kadagiti paspasurotna iti lima a nagduduma a daras. Iti 40 nga al-aldaw, nagparparang kadakuada, sa immuli sadi langit. Sangapulo nga aldaw kalpasanna, imparukpok ti Dios ti nasantuan nga espiritu kadagiti paspasurot ni Jesus nga agur-uray Jerusalem.
Iti kamaudiananna, naibalud dagiti apostoles, ngem ti anghel winayawayaanna ida. Ni Esteban ti inubor dagiti bumusbusor agingga a natay. Maysa kadagitoy a bumusbusor, ti pinili ni Jesus kas espesial nga adipenna ket nagbalin nga apostol Pablo. Sa, tallo ket gudua a tawen kalpasan ipapatay ni Jesus, nangaskasaba ni Pedro iti di Judio, ni Cornelio.
Agarup 13 a tawen iti kamaudiananna rinugian ni Pablo ti umuna a panagdaliasatna a nangaskasaba. Adu ti makaparagsak a kapadasan ni Pablo a nagserserbi iti Dios agingga, nga, naibalud idiay Roma. Dua a tawen kalpasanna isut’ nawayawayaan. Kalpasanna imbaludda manen, ken pinatayda. Ti PASET 7 saklawenna ti periodo nga agangay 32 a tawtawen.
ilo_Latn ilo_Latn ilo_Latn ilo_Latn